Държавен вестник, бр. 38, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  38
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
СПОРАЗУМЕНИЕ 
между Великото Херцогство Люксембург и 
държавите членки и партниращите държави 
относно системата за изпълнение, наблюдение 
и контрол на Програмата за сътрудничество 
ЕСПОН 2020, включително Референтен до­
кумент относно Механизма за отговорност 
на Европейската група за териториално сът­
рудничество (ЕГТС) ЕСПОН
(Ратифицирано със закон, приет от 43-то  
Народно събрание на 11 февруари 2016 г. – ДВ, 
бр. 16 от 2016 г. В сила за Република България 
от 28 март 2016 г.)
В съответствие с регламентите на ЕС за 
определяне на разпоредби за Европейски­
те структурни и инвестиционни фондове 
(наричани по-нататък „ЕСИ фондове“), и 
по-конкретно 
	
	 РЕГЛАМЕНТ (EС) № 1303/2013 НА 
ЕВРОПЕЙСКИЯ ПАРЛАМЕНТ И НА 
СЪВЕТА от 17 декември 2013 г. за опре­
деляне на общоприложими разпоредби 
за Европейския фонд за регионално 
развитие, Европейския социален фонд, 
Кохезионния фонд, Европейския земе­
делски фонд за развитие на селските 
райони и Европейския фонд за морско 
дело и рибарство, обхванат от Общата 
стратегическа рамка, и за определяне на 
общи разпоредби за Европейския фонд 
за регионално развитие, Европейския 
социален фонд, Кохезионния фонд и 
Европейския фонд за морско дело и 
рибарство, и за отмяна на Регламент 
(ЕО) № 1083/2006 на Съвета (наричан 
по-нататък „Общ регламент“), 
	
	 РЕГЛАМЕНТ (EС) № 1301/2013 НА 
ЕВРОПЕЙСКИЯ ПАРЛАМЕНТ И НА 
СЪВЕТА от 17 декември 2013 г. за специ­
фични разпоредби относно Европейския 
фонд за регионално развитие и целта 
„Инвестиции за растеж и работни мес­
та“ от Европейския фонд за регионално 
развитие и за отмяна на Регламент 
(ЕО) № 1080/2006 (наричан по-нататък 
„Регламент за ЕФРР“),
	
	 РЕГЛАМЕНТ (EС) № 1299/2013 НА 
ЕВРОПЕЙСКИЯ ПАРЛАМЕНТ И НА 
СЪВЕТА от 17 декември 2013 г. относно 
специфични разпоредби за подкрепа от 
Европейския фонд за регионално разви­
тие по цел „Европейско териториално 
сътрудничество“ (наричан по-нататък 
„Регламент за ЕТС“), и по-конкретно 
чл. 2, параграф 3, буква „г“ от Регла­
мента за ЕТС,
	
	 Регламент (ЕО) № 1082/2006 НА ЕВ­
РОПЕЙСКИЯ ПАРЛАМЕНТ И НА 
СЪВЕТА от 5 юли 2006 г. относно 
Европейската група за териториално 
сътрудничество, изменен с РЕГЛАМЕНТ 
(ЕС) № 1302/2013 НА ЕВРОПЕЙСКИЯ 
ПАРЛАМЕНТ И НА СЪВЕТА от 17 де­
кември 2013 г. (наричан по-нататък 
„Регламент за ЕГТС“),
като взеха предвид съответните Делегирани 
актове и Актове за изпълнение, приети от 
Европейската комисия,
и във връзка със „Споразумението за 
представяне и съфинансиране на Програма 
за сътрудничество ЕСПОН 2020 и свързания 
с нея Механизъм за отговорност на ЕГТС 
ЕСПОН, действаща в качеството на единствен 
бенефициер“, подписано от всички посочени 
държави, както следва: 
държавите – членки на ЕС, Федерална ре­
публика Австрия, Кралство Белгия, Република 
България, Република Хърватска, Република 
Кипър, Чешка република, Кралство Дания, 
Република Естония, Република Финландия, 
Френска република, Федерална република 
Германия, Република Гърция, Унгария, Ре­
публика Ирландия, Италианска република, 
Република Латвия, Република Литва, Великото 
Херцогство Люксембург, Малта, Кралство 
Нидерландия, Република Полша, Португалска 
република, Румъния, Словашка република, 
Република Словения, Кралство Испания, 
Кралство Швеция и Обединено кралство Ве­
ликобритания и Северна Ирландия; заедно с 
партниращите държави Кралство Норвегия, 
Конфедерация Швейцария, Република Ислан­
дия и Княжество Лихтенщайн, 
сключиха с Великото Херцогство Люксем­
бург следното Споразумение:
ЧАСТ 1: ПРЕДМЕТ И ОПРЕДЕЛЕНИЯ
Член 1 – Предмет 
(1) Настоящото Споразумение урежда 
разпоредбите за прилагане и условията, 
необходими за изпълнението на Програма 
за сътрудничество ЕСПОН 2020, Програм­
ния документ „Програма за сътрудничество  
ЕСПОН 2020“ (CCI 2014TC16RFI004), одобрен 
с Решение за изпълнение на Комисията (ЕС) 
№ C (2015) 958 окончателно от 12 февруари 
2015 г., и осигурява нейното изпълнение през 
целия програмен период 2014 – 2020 г.
(2) По-конкретно, в съответствие с прин­
ципите на споделеното управление и във 
връзка с член 8, параграф 4 и параграф 8 от 
Регламента за ЕТС настоящото Споразумение 
идентифицира съответните органи и структури 
в системата за управление и контрол, определя 
съответните им функции и описва процедурите 
за съвместно наблюдение, административно и 
финансово управление и контрол на Програма 
за сътрудничество ЕСПОН 2020.
(3) Настоящото Споразумение също така 
дефинира определянето на ЕГТС ЕСПОН като 
Единствен бенефициер, който ще изпълнява 
Единствената операция по Приоритетна ос 
1 на Програма за сътрудничество ЕСПОН 
2020, и създаването на съответен Механизъм 
за отговорност, споделен между държавите-
членки и партниращите държави, участващи в